stanford-oval/wikipedia huggingface dataset:
לידה
הערות שוליים

↑  רוני שגב, ‏7 פלאי עולם: כמה זמן נמשך ההריון הארוך בהיסטוריה?, באתר ‏מאקו‏, 19 בפברואר 2012
↑  סימנים ללידה, באתר www.clalit.co.il
↑  ההריון שלך שבוע אחר שבוע, באתר מכבי שירותי בריאות
↑  הפקק הרירי, באתר www.clalit.co.il
↑  צירים - צירי לידה | איכילוב, ליס ליולדות ונשים, באתר צירים - שלבי הלידה ומשמעותם
↑  איך מזהים צירים? | לקראת לידה | בייבילנד- עולם שלם של הורות, ‏2014-11-17
↑  רוני שגב, ‏האם כדאי לתת לבן הזוג לחתוך את חבל הטבור?, באתר ‏מאקו‏, 16 בפברואר 2012
↑  מים מקוניאליים - מי שפיר מהולים בצואת התינוק מחייב, באתר birth.org.il, ‏2016-12-28
↑  שליית פתח, באתר www.clalit.co.il
↑  אורלי אלמגור-לוטן, ‏לידות בית בישראל ובעולם, באתר מרכז המחקר והמידע (ממ"מ) של הכנסת, 28 ביולי 2008
↑  נוהל לידות בית באתר משרד הבריאות
↑  חוזר המוסד לביטוח לאומי:תשלום מענק לידה בלידת בית מתאריך 24.5.2017
↑  פרוטוקול של דיון בוועדה לקידום מעמד האישה של הכנסת ב-29 ביולי 2008
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי לידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007545758705171  BNE: XX526129  BnF: cb11931223x (data)  GND: 4019589-2  LCCN: sh85023401  NARA: 10638582  NDL: 00572454  NKC: ph124364 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תינוקת מייד לאחר יציאתה לאוויר העולם
חיתוך חבל הטבור
המחשת הזרקת משכך כאבים לחלל האפידורלי
הוצאת יילוד מרחם אמו בניתוח קיסרי
הצגת הילודים למשפחותיהם, מחלקת יולדות בבית החולים הדסה הר הצופים, 1941, צילום מאת אברהם מלבסקי
גאווה (סרט, 2014)

| --- | --- |

 בימוי:  מתיו וורצ'וס
 הופק בידי:  דייוויד ליבינגסטון
 תסריט:  סטיבן ברספורד
 עריכה:  מלאני אוליבר 
 שחקנים ראשיים:  ביל ניי (Cliff Barry) ראסל טובי (Tim) ג'סי קייב (Zoe) Karina Fernandez (Stella) פיי מרסיי (Steph Chambers) Julie Barclay (Pam) Kyle Rees (Carl) Jack Baggs (Gary) Joshua Hill (Ray Aller) Chris Overton (Reggie Blennerhassett) ליז וייט (Margaret Donovan) פאדי קונסידיין (Dai Donovan) פרדי פוקס (Jeff Cole) אנדרו סקוט (Gethin Roberts) דומיניק וסט (Jonathan Blake) אימלדה סטונטון (Hefina Headon) ג'ורג' מקיי (Joe Cooper) מוניקה דולן (Marion Cooper) ג'סיקה גאנינג (Siân James) ג'ו גילגאן (Mike Jackson) בן שנצר (Mark Ashton) Rhodri Meilir (Martin) Jordan Metcalfe Sophie Evans 
 צילום:  Tat Radcliffe 
 מדינה:  הממלכה המאוחדת, צרפת 
 חברת הפקה:  BBC Films 
 חברה מפיצה:  Pathé Distribution, נטפליקס, בפסקה זו רשומה אחת נוספת שטרם תורגמה 
 שיטת הפצה:  וידאו על פי דרישה 
 הקרנת בכורה:  12 בספטמבר 2014 
 משך הקרנה:  120 דקות
 שפת הסרט:  אנגלית
 סוגה:  סרט דרמה, סרט קומדיה, סרט להט"בי 
 מקום התרחשות:  לונדון, Onllwyn 
 הכנסות:  16.7 מיליון דולר
 הכנסות באתר מוג'ו:   pride2014
 פרסים:  קוויר פאלם  פרס הקולנוע הבריטי העצמאי לשחקנית המשנה הטוב ביותר (אימלדה סטונטון)  פרס הקולנוע הבריטי העצמאי לשחקן המשנה הטוב ביותר (אנדרו סקוט)  פרס הקולנוע הבריטי העצמאי לסרט הבריטי העצמאי  פרס באפט"א לסרט הביכורים הטוב ביותר של תסריטאי, במאי או מפיק בריטי (סטיבן ברספורד, דייוויד ליבינגסטון)  Dorian Award for LGBTQ Film of the Year 
 www.pridemovie.co.uk
 דף הסרט ב־IMDb
 
גאווה (באנגלית: Pride) הוא סרט דרמה קומית-היסטורית להט"בי-בריטי משנת 2014, שנכתב על ידי סטיבן ברספורד ובוים על ידי מתיו וורצ'וס. הסרט, אשר עלילתו מבוססת על סיפור אמיתי, מציג קבוצה של אקטיביסטים הומואים ולסביות שגייסו כספים כדי לסייע למשפחות שנפגעו משביתת הכורים בבריטניה ב-1984, מה שבסופו של דבר הביא להקמת לסביות והומואים למען הכורים. שיתוף הפעולה בין הלהט"בים לבין הכורים היה שונה מכל דבר אחר שהיה קודם לכן, ובסופו של דבר אף נחל הצלחה רבה.
הסרט הוקרן במסגרת Directors' Fortnight של פסטיבל הקולנוע בקאן בשנת 2014,‏ וזכה בפרס Queer Palm.‏ התסריטאי סטיבן ברספורד אמר כי יחד עם הבמאי מתיו וורצ'וס בכוונתו ליצור עיבוד תיאטרוני של הסרט למחזמר.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי, ולפרס באפט"א עבור הסרט הבריטי הטוב ביותר, שחקנית המשנה הטובה ביותר (אימלדה סטונטון) וסרט הביכורים הטוב ביותר של תסריטאי, במאי או מפיק בריטי.
שחקנים ודמויות

| שם השחקן/ית> דגל הגאווה חברי לסביות והומואים למען הכורים דגל הגאווה | שם הדמות> דגל הגאווה חברי לסביות והומואים למען הכורים דגל הגאווה | אודות הדמות> דגל הגאווה חברי לסביות והומואים למען הכורים דגל הגאווה |
| --- | --- | --- |
| בן שנצר | מארק אשטון (Mark Ashton) | מייסד לסביות והומואים למען הכורים. |
| ג'ו גילגון | מייקל "מייק" ג'קסון | חברו הטוב ביותר של מארק. |
| פיי מרסיי | סטפני "סטף" צ'יימברס | הלסבית היחידה מבין מייסדי לסביות והומואים למען הכורים. |
| דומיניק וסט | ג'ונתן בלייק | בן זוגו של גתין. האדם השני בבריטניה שאובחן כנשא HIV. |
| אנדרו סקוט | גתין רוברטס | בן זוגו של ג'ונתן. ולשי המתגורר בלונדון, מאחר שנודה מהכפר בו נולד וגדל לאחר שיצא מהארון 16 שנה קודם לכן. |
| פרדי פוקס | ג'ף קול | גבר נשי, שהופך לפופולרי בקרב הילדים של אונלווין. |
| כריס אוברטון | רג'י בלנרהשט | בן זוגו של ריי. |
| ג'ושוע היל | ריי אלר | בן זוגו של רג'י. |
| ג'ורג' מקיי | ג'ו "ברומלי" קופר | חבר פיקטיבי בלסביות והומואים למען הכורים. |
ויילס חברות קבוצת התמיכה של הנשים ויילס
| אימלדה סטונטון | הפינה הידון (Hefina Headon) | חברת ועד השביתה. |
| ג'סיקה גאנינג | שאן ג'יימסן (Siân James (politician)) | אשתו של מרטין. |
| ליז וייט | מרגרט דונובן | אשתו של דיי. חברת ועד השביתה. |
| ניה גווין | גייל פריצ'רד | אשתו של אלן. |
| מנה טראסלר | גוון | חברה מבוגרת בקבוצה. אלמנתו של ויליאם, שהיה כורה. |
| ליסה פלפרי | מורין בארי | אלמנה, גיסתו של קליף, מתנגדת לשיתוף פעולה עם LGSM. |
דמויות נוספות
| ביל ניי | קליף בארי | ממנהיגי איגוד הגברים. |
| פאדי קונסידיין | דייוויד "דיי" דונובון | ממנהיגי איגוד הגברים. חבר ועד השביתה. |
| רודרי מייר | מרטין ג'יימס | ממנהיגי איגוד הגברים. |
| סופי אוונס | דבי תומאס |  |
| קרינה פרננדס | סטלה | לשעבר חברה בלסביות והומואים למען הכורים, אשר פרשה מהם והקימה קבוצה משלה לנשים בלבד. |
| ג'סי קייב | זואי | בת זוגה של סטלה. |
| מוניקה דולן | מריון קופר | אמא של ג'ו. |
| מתיו פלין | טוני קופר | אבא של ג'ו. |
| אולוון מד |  | אמא של גתין, שבתחילה התכחשה לו בשל היותו גיי. |
| קייל ריס | קרל אוונס | כורה שמבקש מג'ונתן שיעורי ריקוד. |
| ג'ק באגס | גארי | חברו של קרל, שגם הוא מבקש שיעורי ריקוד. |
| ג'יימס תומאס |  | מנהיג איגוד הכורים. |
| דדי דייוויס |  | אישה מבוגרת בבינגו |
| ראסל טובי | טים | חבר של מארק. |
הפצה

הסרט הוקרן בהקרנת בכורה בפסטיבל הקולנוע בקאן 2014, שם זכה בפרס ה-"קוויר פאלם" ("Queer Palm")‏. הסרט הוקרן גם בפסטיבל הסרטים הבינלאומי בטורונטו בשנת 2014, כאשר הוושינגטון פוסט מדווח כי הסרט "פופולרי מאוד בקרב צופי הקרנות הטרום-בכורה ופסטיבלי הקולנוע". הוא שוחרר לבתי קולנוע ברחבי בריטניה ב-12 בספטמבר 2014. בצרפת הסרט יצא ב-17 בספטמבר. הפצת הסרט בבריטניה ובצרפת נעשתה על ידי Pathé.‏ חברת CBS Films רכשה את זכויות ההפצה של הסרט בארצות הברית.
בארצות הברית, הסרט הופץ בהקרנה מוגבלת ב-26 בספטמבר 2014, והוקרן בניו יורק, לוס אנג'לס וסן פרנסיסקו.
הפצה > מחלוקות ציבוריות בנוגע להפצת הסרט בארצות הברית

בממלכה המאוחדת, המועצה הבריטית לסיווג סרטים (British Board of Film Classification) קבעה כי הצפייה בסרט תוגבל לגילאי 15 ומעלה, בשל "שפה בוטה מדי פעם" ושתי סצנות בעלות אופי מיני, סצנה אחת במועדון גייז בו נראים גברים "לבושים בבגדי BDSM", וסצנה קומית בה חלק מהדמויות מגלות מגזין פורנוגרפי בחדר שינה. איגוד הקולנוע האמריקאי (Motion Picture Association of America, או בראשי תיבות: MPAA) העניק לסרט דירוג R (הצפייה מתחת לגיל 17 בליווי מבוגר בלבד), הדירוג הקרוב ביותר בארצות הברית להגבלת גיל 15 שבבריטניה. (הדבר משקף פרקטיקה נפוצה; מכון הסרטים הבריטי קובע כי "מרבית" הסרטים שבבריטניה מוגבלים לגילאי 15 ומעלה זוכים לדירוג R בארצות הברית). האינדפנדנט פרסם מאמר המכנה את דירוג של ה-MPAA "דרקוני", בטענה כי הדירוג R, שהוא יחסית מחמיר, הוחל ספציפית על סרט זה רק בגלל תוכנו הלהט"בי. המאמר של האינדפנדנט היווה בסיס למאמר של הגרדיאן שהרחיב את הדיון הציבורי בנושא זה עוד יותר, אם כי במאמר נפלה טעות, ונכתב כי ה-MPAA העניקה לסרט דירוג NC-17 (הצפייה לגילאי 17 ומעלה בלבד). שגיאה זו תוקנה מספר ימים לאחר מכן.
בינואר 2015 דווח כי על גבי העטיפה החיצונית של ה-DVD של הסרט שהופץ למכירה בארצות הברית לא מוזכר התוכן הלהט"בי של הסרט. במקום לכתוב "קבוצה של אקטיביסטים הומואים ולסביות מלונדון" נכתב רק "קבוצה של אקטיביסטים מלונדון", ודגל הגאווה הוסר מצילום שהופיע על הכריכה האחורית.
תגובות > הכנסות

בסוף השבוע הראשון שלו, הסרט הכניס 718,778 ליש"ט בקופות הכרטיסים בממלכה המאוחדת. הסרט היה השלישי המכניס ביותר באותו סוף השבוע, אחרי הסרטים "לוסי" (שבמקום השני) ו"הקופסונים" (שהגיע למקום הראשון בהכנסות). במהלך סוף השבוע השני שלו, הסרט שמר על מקומו במקום השלישי בטבלת ההכנסות בקופות הכרטיסים בממלכה המאוחדת, עם הכנסות של 578,794 ליש"ט. בגרדיאן דווח כי לסרט נרשמה ירידה של 12% בלבד בהכנסות בסוף השבוע השני שלו בקופות, וכי הסרט זוכה להצלחה [בהיבט מכירת כרטיסים בקופות] גם במהלך ימי אמצע השבוע, והוסיף כי "לאחר התחלה מטלטלת משהו, סרטו של מתיו וורצ'וס מציג יציבות במשיכת קהלים". בסוף השבוע השלישי בקופות בממלכה המאוחדת, הסרט ירדה למקום השישי במצעד ההכנסות, עם הכנסות של 400,247 ליש"ט במהלך סוף השבוע. בסוף השבוע הרביעי, הסרט צנח למקום העשירי בקופות, עם הכנסות של 248,654 ליש"ט וסך כולל של 3,265,317 ליש"ט בקופות הכרטיסים בממלכה המאוחדת.
בארצות הברית, הסרט הכניס 84,800 ליש"ט משישה בתי קולנוע בניו יורק במהלך סוף השבוע הראשון שלו. בסוף השבוע השני שלו הסרט הוקרן בהפצה רחבה מעט יותר, שהחל מה-10 באוקטובר התרחבה גם לערים נוספות בארצות הברית.
תגובות > ביקורות

הסרט זכה לביקורות חיוביות מצד מבקרי הקולנוע. על פי אתר האינטרנט Rotten Tomatoes, ‏92% מהביקורות על הסרט היו חיוביות, על פי מדגם של 127 ביקורות, עם ציון ממוצע של 7.6 מתוך 10. על פי דעת הרוב, נכתב באתר כי הסרט "כנה מבלי להיות דידקטי ומרומם בלי להיות סנטימנטלי. גאווה הוא סרט שנועד לרצות את הקהל, והוא באמת עובד". באתר Metacritic לסרט יש ציון של 79 מתוך 100, על סמך 36 ביקורות, מה שמעיד על "ביקורות חיוביות בדרך כלל."
ג'פרי מקנאב, מה"אינדפנדנט", כתב כי הסרט ממשיך בצעדיהם של סרטים בריטים אחרים כמו "ללכת עד הסוף", "התזמורת" ו-"בילי אליוט" כ-"סיפור שמתרחש בבריטניה, בה מעמד עובדי התעשייה מתערער". מקנאב, שהעניק לסרט ציון של חמישה כוכבים, שיבח את התסריט על שילוב "קומדיה רחבה עם התבוננות עדינה" וציין כי הבמאי מתיו וורצ'וס "מתענג על ניגודים חזותיים" לאורך כל הסרט. בסקירתו של מקנאב נכתב כי הסרט שמר על ההומור והנגישות שלו מבלי להכביד יתר על המידה בנוגע לנושאים אליהם הוא מתייחס.
פיטר ברדשאו, שכתב עבור "הגרדיאן" ביקורת על הסרט, תיאר אותו כ-"אמפתי וחביב". ברדשאו שיבח את הופעותיהם של השחקנים, לרבות את "ביישנותו השקטה" של ביל ניי שגילם את קליף ואת "ההופעה המכובדת והאינטליגנטית" של פאדי קונסידיין בתפקיד דאי. הופעתה של אימלדה סטונטון בתפקיד הפינה הידון (Hefina Headon), שנפטרה באוקטובר 2013,‏ נתקבלה בצורה חיובית מצד המבקרים. ג'ופרי מקנאב כתב כי הופעתה של סטונטון בתפקיד הפינה המטריארכלית הייתה "קצת אמא קוראז' וקצת הילדה אוגדן". הופעתו של בן שנצר בתפקיד מארק אשטון (Mark Ashton) גם כן זכתה לביקורות חיוביות. שרלוט או'סאליבן, מבקרת עבור ה"איבנינג סטנדרד", כתבה: "שנצר הוא ניו יורקר עם רזומה בלתי מתפשר (הוא היה אחד הדברים הטובים הבודדים שהיו בגנבת הספרים) והוא פנטסטי כאן".
פול בירנס (The Sydney Morning Herald) תיאר את הסרט כ-"יבש, מפתיע, רחום, מפוקח פוליטית, מתגמל רגשית וגדוש בשחקנים גדולים שעושים עבודה טובה".
נייג'ל אנדרוס, שכתב לפייננשל טיימס, העניק לסרט כוכב אחד מתוך חמישה, ותיאר אותו כ"מצעד של טריקים וקלישאות, שנועד לשמור במשך שעתיים על שיווי משקלו על גבי חד-אופן של תקינות פוליטית". בסקירתו של אנדרוס נכתב כי "שום דבר בהיסטוריה המודרנית אינו מדהים יותר מהמיתוג מחדש של שביתת הכורים בבריטניה כמסע צלב הירואי, במקום מאבק אחרון בעד דמגוגיה של איגודי עובדים, גזי חממה ומחלות ריאות". במכתב תגובה שנשלח לפייננשל טיימס נטען כי הסרט מדגיש את "העקשנות" של ארתור סקארגיל במהלך השביתה.
תגובות > פרסים ומועמדויות

| פרס | תאריך | קטגוריה | מועמדים | תוצאה |
| --- | --- | --- | --- | --- |
| פסטיבל הקולנוע בקאן | ‏25 במאי 2014 | Queer Palm | גאווה | זכייה |
| פסטיבל הקולנוע בקאן | ‏25 במאי 2014 | Directors' Fortnight | גאווה | מועמדות |
| Flanders International Film Festival Ghent | 27 באוקטובר 2014 | חביב הקהל | גאווה | זכייה |
| Leiden International Film Festival | 10 בנובמבר 2014 | חביב הקהל | גאווה | זכייה |
| פרסי הקולנוע הבריטי העצמאי | ‏7 בדצמבר 2014 | הסרט הבריטי העצמאי הטוב ביותר | גאווה | זכייה |
| פרסי הקולנוע הבריטי העצמאי | ‏7 בדצמבר 2014 | הבמאי הטוב ביותר | מתיו וורצ'וס | מועמדות |
| פרסי הקולנוע הבריטי העצמאי | ‏7 בדצמבר 2014 | התסריט הטוב ביותר | סטיבן ברספורד | מועמדות |
| פרסי הקולנוע הבריטי העצמאי | ‏7 בדצמבר 2014 | שחקנית המשנה הטובה ביותר | אימלדה סטונטון | זכייה |
| פרסי הקולנוע הבריטי העצמאי | ‏7 בדצמבר 2014 | שחקן המשנה הטוב ביותר | אנדרו סקוט | זכייה |
| פרסי הקולנוע הבריטי העצמאי | ‏7 בדצמבר 2014 | שחקן המשנה הטוב ביותר | בן שנצר | מועמדות |
| פרסי הקולנוע הבריטי העצמאי | ‏7 בדצמבר 2014 | השחקן המבטיח | בן שנצר | מועמדות |
| פרס גלובוס הזהב | 11 בינואר 2015 | הסרט הטוב ביותר - קומדיה או מוזיקלי | גאווה | מועמדות |
| London Film Critics Circle Awards | 18 בינואר 2015 | הסרט הבריטי הטוב ביותר | גאווה | מועמדות |
| Dorian Awards | ‏20 בינואר 2015 | הסרט הלהטב"קי הטוב ביותר | גאווה | זכייה |
| Dorian Awards | ‏20 בינואר 2015 | Unsung Film of the Year | גאווה | זכייה |
| Dorian Awards | ‏20 בינואר 2015 | הסרט הטוב ביותר | גאווה | מועמדות |
| Artios Awards | 22 בינואר 2015 | הליהוק הטוב ביותר - סרט קומדיה באורך מלא | פיונה ויר | מועמדות |
| פרס באפט"א לקולנוע | ‏8 בפברואר 2015 | הסרט הבריטי הטוב ביותר | גאווה | מועמדות |
| פרס באפט"א לקולנוע | ‏8 בפברואר 2015 | השחקנית הטובה ביותר בתפקיד משנה | אימלדה סטונטון | מועמדות |
| פרס באפט"א לקולנוע | ‏8 בפברואר 2015 | סרט הביכורים הטוב ביותר של תסריטאי, במאי או מפיק בריטי | סטיבן ברספורד, דייוויד ליווינגסטון | זכייה |
| פרסי התקשורת של הליגה ההומו-לסבית נגד השמצה | 21 במרץ 2015 | הסרט הטוב ביותר בהפצה רחבה | גאווה | מועמדות |
| Irish Film & Television Awards | 24 במאי 2015 | שחקן המשנה הטוב ביותר בסרט באורך מלא | אנדרו סקוט | מועמדות |
| David di Donatello | 12 ביוני 2015 | הסרט האירופאי הטוב ביותר | גאווה | מועמדות |
רהט

ערך זה עוסק בעיר בדואית בישראל. אם התכוונתם למשמעות אחרת, ראו .
אולם כדורסל
הקאנטרי קלאב העירוני
הפארק המרכזי ברהט
רַהַט (בערבית: رهط) היא עיר בסמוך לפזורה הבדואית במחוז הדרום בישראל, 12 קילומטרים צפונית לבאר שבע. היא שוכנת בקרבת היישובים להבים וגבעות בר והקיבוצים משמר הנגב ושובל. שטח השיפוט שלה הוא 42,000 דונם. היא הוקמה בשנת 1972, והוכרזה כעיר בשנת 1994. כלל תושביה של העיר הבדואית רהט הם ערבים-מוסלמים.
רהט היא העיר הערבית הגדולה בישראל, והעיר הבדואית היחידה בעולם.
היסטוריה

רהט הוקמה על אדמות שבט אל-הוזייל בשנת 1972 במסגרת תוכנית ממשלתית להקמת יישובי קבע לאוכלוסייה הבדואית בנגב, כארבע שנים לאחר הקמת היישוב הראשון תל שבע. במסגרת תוכנית זו הוקמו עוד חמישה יישובים: חורה, כסייפה, ערערה בנגב, שגב שלום ולקייה. טקס הנחת אבן הפינה ליישוב נערך ב-25 במאי 1972.
מהקמתה ועד שנת 1980 הייתה תחת מועצה אזורית בני שמעון. בשנים 1980–1989 נוהלה על ידי מועצה עצמאית, ללא תלות במועצה אזורית בני שמעון. בשנת 1989 היא הוכרה כמועצה מקומית ובשנת 1994 הוכרה כעיר. בשנת 2004 הוקמה בעיר תחנת משטרה שמונה כיום כ-70 שוטרים.
בשנת 2018 התרחבה העיר כמעט פי שניים בעקבות הסכם העברת שטחים שנחתם בין ראש עיר טלאל אלקרנאוי לראשת המועצה האזורית בני שמעון סיגל מורן. שטח השיפוט של רהט גדל ל-42 קילומטר מרובע (לשם השוואה גודלה של תל אביב הוא 50 קילומטר מרובע). באותה שנה הוקם ברהט פרויקט הקאנטרי קלאב אשר היה לקאנטרי קלאב הראשון שמוקם במגזר הבדואי בדרום.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים ברהט 78,288 תושבים, מתוכם 78,179 תושבי ישראל (מקום 26 בדירוג רשויות מקומיות בישראל).  שינוי בגודל האוכלוסייה ‎+3.4% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 65.3%. השכר החודשי הממוצע של שכיר במשך שנת 2021 היה 7,049 ש"ח (ממוצע ארצי: 11,330 ש"ח).
להלן גרף התפתחות האוכלוסייה ברהט:
תעסוקה

רמת האבטלה במגזר הבדואי בדרך כלל גבוהה מאוד. לתושבי רהט יש מספר אופציות תעסוקתיות באזור, בהן עבודה במפעלים ועסקים בכמה אזורי-תעשייה בנתיבות, אופקים, באר שבע, רהט ואזור תעשייה עידן הנגב שגם נמצא בעיר. עם שדרוג מערכת התחבורה הציבורית, עולה הנגישות לאזורים יותר מרוחקים, דבר המאפשר לתושבי רהט לעבוד וללמוד גם במרכז הארץ.[דרוש מקור]
ברהט אחוז האבטלה עמד בשנת 2013 על 34% ובשנת 2017 ירד עד כדי 14.4%, בעיקר הודות להקמת אזור התעשייה עידן הנגב שהעסיק אלפים מתושבי רהט.
בשנת 2018 ירד אומנם אחוז האבטלה ל-11.93%, אך הוא עדיין גבוה מהממוצע הארצי ורהט היא אחת הערים העניות בישראל.
תעסוקה > פרויקטים קהילתיים

ישנם מספר פרויקטים קהילתיים בעיר, שמספקים גם מקומות עבודה לתושבי רהט. אחד מהם הוא פרויקט יזמות ותעסוקה לנשים הבדואיות, הכולל קורס הכשרה בעיבוד טקסטיל, תפירה וייצור בגדים, שפעיל מ-2010. הפרויקט כלל הכשרה בתחום התעסוקה, הכשרה בניהול עסקים, עזרה בבניית עסק, והדרכה ממושכת. המרכז היהודי ערבי לפיתוח כלכלי הוביל יוזמה זו בשיתוף עם משרד התעשייה, המסחר והתעסוקה. מתוך 20 נשים בדואיות שקיבלו הכשרה זו, ארבע הקימו עסק שיתופי של עיצוב וייצור אופנה לנשים מוסלמיות; 9 משתתפות הקימו מפעל תפירה, ואחרות החלו לתפור בגדים באופן פרטי מהבית.
מרכז ריאן פועל בעיר מאז שנת 2014 ומבצע השמות לתושבי רהט בכל אזור הדרום.
בשנת 2019 נערך מיזם ברהט במימון רשות העתיקות ובשיתוף פעולה עם מיתר, גבעות בר ובית קמה בו מועסקות קבוצות מאורגנות של בני נוער בתקופת החופש הגדול בחפירות ארכאולוגיות. במסגרת המיזם, נחשף מסגד כפרי פתוח מהמאה ה-8, בית חווה משלהי התקופה הביזנטית ויישוב קטן.
חינוך

ישנם מספר רב של גנים ובתי-הספר בעיר. בעיר פועל מתנ"ס המפעיל חוגים שונים.
לתושבי רהט קיימת אפשרות ללמוד במספר מוסדות אקדמיים המצויים בקרבת עירם: במכללת ספיר בשדרות, באוניברסיטת בן-גוריון בבאר שבע, מכללות ובתי ספר טכניים שונים בבאר שבע, במכללת אחווה בכפר אחים ובקרוב ייפתח באזור תעשייה עידן הנגב קמפוס בחסות משותפת של אוניברסיטת הרווארד ואוניברסיטת בן-גוריון.
בשנת 2012 זכה בית ספר היסודי צלאח א-דין בפרס בית-ספר מצטיין מטעם משרד החינוך.
תחום הספורט מפותח יחסית ברהט, ובפרט הג'ודו. בשנת 2017 זכתה נבחרת הג'ודו של נוער רהט במדליית כסף וארד באליפות הארץ בג'ודו.
בעשור השני של המאה העשרים ואחת השתפר משמעותית אחוז הזכאות לבגרות בעיר. על פי נתוני משרד החינוך בשנת 2013 רק 40% מתלמידי י"ב סיימו בגרות בהצלחה. בשנת 2017 כבר 56% סיימו בגרות. בשנת 2018 הגיע לראשונה בית ספר מרהט לגמר אליפות הסייבר של ישראל.
איכות סביבה

איכות הסביבה ברהט נחשבת לירודה. העיר תוכננה ללא מערכת ביוב מרכזית, אך מאז שנת 2010 פועל בעיר תאגיד מים,
שפיתח משמעותית את תשתיות הביוב והמים. ברחבי העיר פזורות מזבלות בלתי חוקיות הגורמות למפגעי ריח ותברואה, וגרוטאות מושלכות מדי יום לשטחים הפתוחים שמסביב לעיר או אף ברחובות עצמם. סקר הלמ"ס שנערך בשנת 2007 העלה כי 86 אחוז מתושבי העיר אינם מרוצים מרמת הניקיון בעיר. בשנת 2009 החל שיתוף פעולה בין עיריית רהט לחוג לאקולוגיה באוניברסיטת בן-גוריון בנגב במסגרתו הסטודנטים יפתחו תוכנית אקולוגית ישימה המותאמת לעיר ולמרקם האוכלוסייה שבה.
ב-2007, במסגרת פרויקט שיקום נחלים, שיקמה קק"ל את גדות הנחל ברהט.
בשנת 2019 זכתה עיריית רהט בפרס החדשנות על חידוש טכנולוגי ושירותי בתחום של המכונות לניקוי כבישים. הפרס ניתן מטעם מרכז השלטון המקומי.
תחבורה

בחודש יוני 2007 נחנכה תחנת הרכבת להבים – רהט מזרחית ובסמוך לעיר, על כביש 40. תחילה נקראה התחנה רק "תחנת הרכבת להבים", אולם סמוך לפתיחתה שונה השם ל"להבים", מה שעורר כעס בקרב תושבי העיר שלבסוף הצליחו לשנות את שם התחנה ל"להבים – רהט".
עד שנת 2005 לא הייתה ברהט תחבורה ציבורית, למרות היותה של העיר מונה עשרות אלפי תושבים. באותה שנה יצאו התושבים, יחד עמותת ידיד ועם ראש העיר, טלאל אלקרינאוי, למאבק במשרד התחבורה כדי להכניס קווי תחבורה ציבורית לעיר. המאבק הצליח ובכנס שנערך בשנת 2005 הודיע משרד התחבורה על הפעלת תחבורה ציבורית ברהט. בשנת 2009 החלה לפעול בעיר חברת האוטובוסים גלים. בשנת 2017 יש 20 קווי תחבורה ציבורית שעוברים בתוך רהט או בכניסה אליה.
בסוף שנת 2016 נחנך מחלף רהט בכביש 6, שמחבר את העיר לכביש המרכזי במדינה ויוצר גישה וכניסה מהירה לרהט.
ערים תאומות

רומניה אורשטייה (אנ'), רומניה (מ־1997)
איטליה מונטווארקי (אנ'), איטליה (מ־2004)
גלריית תמונות

השוק ברהט, 2010
קופת-חולים ברהט, 2012
מתנ"ס, 2012
מבנה ברהט החדשה, 2012
הכיכר המרכזית ברהט
מתקני משחקים בפארק המרכזי ברהט
תצפית על רהט מלמעלה
רהט
מגרש כדורגל ברהט
כנאפה בשוק ברהט
תחנת אוטובוס ברהט, 2012
בניין קומות בשכונות החדשות בעיר
נחל גרר החוצה את העיר, 2014
הערות שוליים

↑  "ديوان رئيس البلدية" (בערבית). נבדק ב-2024-04-15.
1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  הונחה אבן־פינה לעיירה בדווית ליד קיבוץ שובל, דבר, 26 במאי 1972
↑  דרעי אישר העברה של 14,000 דונם מבני שמעון לרהט(הקישור אינו פעיל, 6.4.2020)
↑  אלגדיר - קאנטרי עירוני רהט, באתר יוטיוב
↑  פרופיל רהט באתר הלמ"ס
↑  "תמונת מצב חברתית 2016: השכר עולה – אך לא מדביק את הגידול בצמיחה". מרכז אדוה (באנגלית אמריקאית). 2017-01-15. נבדק ב-2017-07-08.
↑    תלם יהב ואילנה קוריאל, קולות נודדים, באתר "ידיעות אחרונות", 6 באוקטובר 2018
↑  פרויקטים של בדואים, המרכז יהודי-ערבי לפיתוח כלכלי
↑  "מרכז ריאן רהט" (באנגלית). אורכב מ-המקור ב-2017-07-24. נבדק ב-2017-07-08.
↑  זיו ריינשטיין‏, מסגד מהקדומים הידועים בעולם נחשף בצפון הנגב, באתר וואלה, 18 ביולי 2019
↑   נשיא המדינה, עידן הנגב, רהט והרווארד - איך זה מתחבר? בתאריך מאי 2014, בארכיון האינטרנט
↑   פרס: ברהט תוקם שלוחה של אוני' בן-גוריון, רשת ב' בתאריך אפריל 4, 2012, בארכיון האינטרנט
↑  פרס (...) לבתי ספר מצטיינים בחינוך לבטיחות בדרכים (עמ' 53–54), באתר משרד החינוך, ‏שנה"ל תשע"ב
↑  שרון קינן, אמנות לחימה בבלתי אפשרי: על האיש שמאמן בדואים ג'ודו, באתר ישראל היום, 22 ביוני 2017
↑  כיצד הצליח בית הספר מרהט להגיע לגמר אליפות הסייבר של ישראל?, באתר ערוץ 10
↑  תאגיד מי רהט, באתר תאגידי המים
↑  אילנה קוריאל, רהט: נהיה העיר הבדואית הירוקה הראשונה, באתר ynet, 22 ביולי 2009
↑  לאחר שנים של מאבק: תחבורה ציבורית ברהט, באתר עמותת "ידיד" (ארכיון)
↑  bus.co.il - המודיעין לתחבורה ציבורית בישראל, באתר אוטובוסים
↑  התקדמות העבודות בדרום, באתר חברת כביש חוצה ישראל (ארכיון)
| דגל ישראל מחוז הדרום |
| --- | --- | --- |
| נפות | נפת אשקלון • נפת באר שבע | מפת מחוז הדרום |
| ערים | אופקים • אילת • אשדוד • אשקלון • באר שבע • דימונה • נתיבות • ערד • קריית גת • קריית מלאכי • רהט • שדרות | מפת מחוז הדרום |
| מועצות מקומיות | חורה • ירוחם • כסייפה • להבים • לקייה • מיתר • מצפה רמון • עומר • ערערה בנגב • שגב שלום • תל שבע | מפת מחוז הדרום |
| מועצות אזוריות | אל קסום • אשכול • באר טוביה • בני שמעון • הערבה התיכונה • חבל אילות • חוף אשקלון • יואב • לכיש • מרחבים • נווה מדבר • רמת הנגב • שדות נגב • שער הנגב • שפיר • תמר | מפת מחוז הדרום |
| מועצה מקומית תעשייתית | נאות חובב | מפת מחוז הדרום |
| מועצות אזוריות שבוטלו | אבו בסמה | מפת מחוז הדרום |
| יישובים לשעבר | כרמון • נוה יאיר • אשלים | מפת מחוז הדרום |
| יישובים עתידיים | דניאל • דרור • נווה תמרים • כסיף • עבדה • מעלה אהרן • שפיר | מפת מחוז הדרום |
| --- | --- |
בקרת זהויות :  NLI: 987007479995405171  LCCN: n00049111  VIAF: 150059807   WorldCat (עם VIAF): 150059807 
בית ספר ברהט
פסטיבל לילות רמדאן
תיירות בעיר רהט במסגרת פסטיבל לילות רמדאן
מסרשמיט Me 321

מסרשמיט Me 321 Gigant הוא דאון התובלה הגדול ביותר ששימש במלחמת העולם השנייה.
כלי טיס זה שימש את הצי האווירי של גרמניה הנאצית במהלך מלחמת העולם השנייה. במהלך המלחמה הוסב למטוס תובלה בעל 6 מנועים, 3 בכל כנף, וכך הפך למטוס התובלה הגדול ביותר במלחמת העולם השנייה.